Բարձր եկամտաբեր ներդրումային ծրագիր

**Բարձր եկամտաբեր ներդրումային ծրագիր**, Ֆինանսական բուրգի մի տեսակ է՝ ներդրումային խարդախություն, որը խոստանում է ներդրումների անկայուն բարձր վերադարձ, վճարելով նախորդ ներդրողներին նոր ներդրողների կողմից ներդրված գումարներով։

## Մեխանիզմ
Մեխանիզմը սովորաբար այսպիսինն է՝ ներդրողներին կայքի միջոցով առաջարկում են ներդրումային ծրագիր, որը խոստանում է շատ բարձր եկամտաբերություն, օրինակ՝ օրական բարդ տոկոսադրույքով 1%։ Կայքում չի խոսվում հիմքում ընկած կառավարման, գտնվելու վայրի կամ այլ մանրամասների մասին։ ԱՄՆ Արժեթղթերի և բորսաների հանձնաժողովը (SEC) ասել է, որ «այս խարդախ սխեմաները ներառում են այսպես կոչված «գլխավոր» բանկի, «գլխավոր» եվրոպական բանկի կամ «գլխավոր» համաշխարհային բանկի ֆինանսական գործիքների ենթադրյալ թողարկումը, առևտուրը կամ օգտագործումը։ Խարդախ արվեստագետները ձգտում են մոլորեցնել ներդրողներին՝ առաջարկելով, որ լավ գնահատված և ֆինանսապես առողջ հաստատությունները մասնակցեն այս կեղծ ծրագրերին։ HYIP-ի ետևում կանգնած խաբեբաները մասնագիտացված են սոցիալական մեդիայի օգտագործման միջոցով՝ այդ թվում YouTube-ի, Twitter-ի և Facebook-ի, ներդրողներին հավատացնու որ ներդրումները օրինական են։։
Որոշ ներդրողներ փորձում են արագ գումար վաստակել ներդրումներ կատարելով HYIP-ներում՝ շահույթ ստանալով ավելի ուշ ներդրողների հաշվին։ Սա ինքնին մոլախաղ է, քանի որ այն կարող է հանգեցնել ներդրված ամբողջ գումարի կորստին։ Այս ռիսկը նվազեցնելու համար այս ներդրողներից ոմանք օգտագործում են «հետագծող կայքերը», որոնք ցույց են տալիս սխեմաները և դրանց ներկա վիճակը։ Փորձագետներից մեկը նշում է, որ չկան բավարար ապացույցներ, որոնք կհաստատեն, որ հետախուզական կայքերը կարող են իրականում օգնել ներդրողներին ավելի շատ գումար վաստակել

## Օրինակներ
### Zeek Rewards
2012 թվականի օգոստոսի 17-ին ԱՄՆ Արժեթղթերի և բորսաների հանձնաժողովը (SEC) բողոք է ներկայացրել մեղադրելով Paul Burks-ի և Zeek Rewards-ի դեմ։ Փոլ Բերքսը ղեկավարում էր Zeek Rewards-ը, որը ներդրողներին ներդրում անելու դեպքում  խոստանում էր վերադարձնել Zeekler-ի շահույթից մի մաս։ Zeek Rewards-ը ապահովում էր օրական 1,5% եկամտաբերություն։ Ներդրողները կարողանում էին իրենց շահույթը մեծացնել նոր անդամներ հավաքագրելով։ SEC-ը պնդում է, որ հարկադիր մատրիցային վճարումների այս սխեման իրենից ենթադրում է բուրգային սխեմա։ Նոր ներդրողները պետք է վճարեին ամսական բաժանորդագրության վճար՝ 10-ից 99 ԱՄՆ դոլարի սահմաններում և ամենաքիչը իրականացնեին 10,000 ԱՄՆ դոլար նախնական ներդրում։ Որքան բարձր էր սկզբնական ներդրումը, այնքան բարձր էր ստացվում եկամտաբերությունը։ SEC-ը հայտարարեց, որ Zeekler կայքը բերել է Zeek Rewards ընկերության ենթադրյալ եկամտի միայն մոտ 1%-ը, և որ հատկացված միջոցների ճնշող մեծամասնությունը վճարվել է նոր ներդրումների հաշվին։ SEC-ը պնդում էր, որ Zeek Rewards-ը 600 միլիոն դոլար արժողությամբ Ponzi սխեմա է, որը ազդում է 1 միլիոն ներդրողների վրա՝ որը պատմության մեջ ամենամեծ Ponzi սխեմաներից մեկն է ըստ տուժած ներդրողների թվի։ Փոլ Բերքսը վճարելով 4 միլիոն դոլար SEC-ին  համաձայնեց համագործակցել նրա հետաքննության հետ :2017 թվականի փետրվարին Բերքսը Zeek Rewards-ում իր մասնակցության համար դատապարտվել է 14 տարի 8 ամսվա ազատազրկման։

### OSGold
OSGold-ը հիմնադրվել է որպես էլեկտրոնային ոսկու ընդօրինակող 2001 թվականին Դեյվիդ Ռիդի կողմից և լուծարվել է 2002 թվականին:2005-ի սկզբին ԱՄՆ շրջանային դատարան ներկայացված հայցի համաձայն, OSGold-ի օպերատորները կարող են  թաքցրած լինեն 250 միլիոն ԱՄՆ դոլար : CNet-ը հայտնում է, որ OSGold պարծենում էր ավելի քան 60,000 հաշիվներով, որոնք ստեղծվել էին մարդկանց ներդրումների հաշվին, որոնք ներգրավված էին ամսական 30 տոկոսից մինչև 45 տոկոս եկամտաբերության խոստումներով։

### PIPS
*Մարդիկ շահույթի համակարգում կամ մաքուր ներդրողներ* () հիմնադրվել է Բրայան Մարսդենի կողմից 2004 թվականի սկզբին և ընդգրկել է ավելի քան 20 երկիր : PIPS-ը հետաքննվել է Negara Malaysia բանկի կողմից 2005 թվականին, որի արդյունքում Մարսդենն ու նրա կինը մեղադրվել են Մալայզիայի դատարանում 97 հոդվածներով ավելի քան 77 միլիոն Մալայզիական ռինգգիտ արժույթով փողերի լվացման մեջ, որը համարժեք է 20 միլիոն դոլարին։

### Colonyinvest
Մեկ այլ խոշոր դեպք տեղի ունեցել Թաիլանդում 2008 թվականին։ Colonyinvest-ը խաբել է 50,000 թայլանդական ներդրողների, արդյունքում ներդրողները կորցրել են մոտ 5 միլիարդ բատ (150 միլիոն ԱՄՆ դոլար)։

### Այլ HYIP-ներ
Այլ HYIP-ները, որոնք փակվել են իրավական գործողությունների արդյունքում, ներառում են Ginsystem Inc-ը, տխրահռչակ Sunshine Empire-ը Սինգապուրում, City Limouzine, Future Maker Pvt. Ltd. Հնդկաստանում, EMGOLDEX կամ Emirates Gold Exchange, և WorldWide Solutionz-ը Հարավային Աֆրիկայում։

## Ծանոթագրություններ

Կատեգորիա:Խարդախություն
Կատեգորիա:Ֆինանսական խարդախություն
Կատեգորիա:Ֆինանսներ